Aarniota kuultiin käräjäoikeudessa keskiviikkona. Huumepoliisin ex-päällikkö oli vaatinut kuulemisen osin salaiseksi ja käräjäoikeus siihen suostuikin.

Aarniota kuultiin suljetuin ovin. Osion jälkeen käräjäoikeus kuitenkin päätti, ettei siinä ollut mitään salattavaa ja julkisti tallenteen vastoin Aarnion puolustuksen tahtoa.

Koska kyse oli jo vuonna 2002 kuolleesta miehestä, oikeus ei nähnyt yksityiselämän vaarantuvan.

Mainos (artikkeli jatkuu alla)

Mainos (artikkeli jatkuu alla)

Nauhoitteella Aarnio kertoo huomattavasti yksityiskohtaisemmin tuntemansa liikemiehen bisneksistä kuin mitä hän teki oikeudenkäynnin julkisessa osassa.

"Yhteys poliisiin ei saisi paljastua"

Nauhoitteella Aarnio kertoo 80-luvun peliluoliin ja kiristyksiin liittyvästä tutkinnasta, jossa hän oli mukana.



– Ja myöskin tämmöistä, käyttäisinkö sitä oikeaa termiä, eliittihuorien välittämistä.

– Se oli aika erikoinen homma. Siinä puhutettiin ja kuulusteltiin valtion ihan ylintä johtoa. Siellä oli kovinkin tunnettuja henkilöitä silloin ja myöhemminkin julkisuudesta.

– Helsingin isoimmissa hotelleissa pidettiin peli-iltoja ja hotellien johtoa kuulusteltiin parituksesta.

Tutkintoihin liittyivät Aarnion mukaan eliittiprostituoidut, joita liikuteltiin sen mukaan mitä valtiovierailuja tehtiin Suomeen tai valtuuskuntia lähti ulkomaille.

– Nämä eivät olleet katuprostituoituja, vaan eliittinaisia.

Tapaaminen Hesperiassa

Mainos (artikkeli jatkuu alla)

Mainos (artikkeli jatkuu alla)

Aarnio kertoi törmänneensä liikemieheen tämän tutkinnan jälkeen.



– Paikka oli hotelli Hesperian yökerho. Se oli hänen vakiopaikkansa.

– Hän oli tunnettu liikemies ja miljonääri, Aarnio kertoi.



Hänen kanssaan tulivat puheeksi nämä naiset.



– Hänellä oli myös siinä asiassa näpit pelissä.

Liikemies oli pyytänyt Aarniota auttamaan turvatoimissa.



– Olen tehnyt näitä muuten kuin poliisina.

Käteiskauppoja

Aarnio kertoi, että ensimmäinen iso asia liittyi liikemiehen tapaamiseen venäläisten kanssa Helsingissä jonkin kaupan tiimoilta.

Mainos (artikkeli jatkuu alla)

Mainos (artikkeli jatkuu alla)

– Neuvoin, mihin kellonaikaan kannattaa tavata, miten sieltä pitää poistua ja miten varmistaa asioita.

– Kaikki hänen liiketoimintansa tapahtui käteisellä. Hän käytti sitä aina ja paljon.

– Kun ensimmäinen asia meni hyvin, niin yhteistyö lähti luistamaan.

1980-luvulla useat poliisit tekivät Aarnion mukaan firaabelihommia.



– Kuka mitäkin, kuka oli taksisuharina, kuka portsarina. Pääteema oli se, että saatiin pimeänä liksaa eli ei tarvinnut maksaa veroja. Tänä päivänä tämä kuulostaa vähän pahalta, mutta 30 vuotta sitten maailma oli toisenlainen.

Aarnio kertoi, että hänestä tuli liikemiehen turvallisuusasioiden neuvonantaja.

Naisia Libyaan

– Arabimaista tuli henkilöitä katsomaan niitä naisia. He maksoivat valituille naisille turkit ja korut. Heidät lennätettiin yksityiskoneilla, muun muassa Libyaan.

– Liikemiehellä oli keskeinen rooli siinä, miten eliittinaiset ja libyalaiset löysivät toisensa.

Mainos (artikkeli jatkuu alla)

Mainos (artikkeli jatkuu alla)

Aarnion mukaan tällaisia tapauksia oli useampia.

Aarnion mukaan liikemies sai isoja korvauksia ja halusi maksaa Aarniolle, joka ei suostunut ottamaan rahaa vastaan.

Liikemies halusi kuitenkin maksaa palkkaa, mutta sijoitti sen itse.

– Vuosia kului ja oli erilaisia tapahtumia kotimaassa ja ulkomailla. Neuvoin, että hän pyrkisi tekemään kaupat Suomessa. Se olisi turvallisempaa.

– Jossain kohtaa asiat menivät pieleen, Aarnio sanoi viitaten siihen, että liikemies joutui tsetseenien kiristämäksi.

Liikemies sairastui

Liikemies sairastui niin vakavasti, että hän tiesi kuolevansa.



– En tavannut häntä sairaalassa, vaan viimeisen kerran lokakuussa 2002.

Liikemies oli ajoittain kertonut, kuinka paljon Aarniolle oli kertynyt palkkioita ja sijoitusrahaa.

Mainos (artikkeli jatkuu alla)

Mainos (artikkeli jatkuu alla)

Kuolemansairas mies halusi maksaa Aarniolle tämän rahat ja liikemiehen kumppani oli tuonut Aarniolle 447 000 euroa käteistä Kaupunginteatterin taakse.

Salainen nauhoite päättyy siihen, kun syyttäjä Jarmo Hirvonen ihmettelee mitä salaamista Aarnion kertomuksessa oli.

Oikeus päättikin julkistaa alunperin salaiseksi luokitellun tallenteen.

Lue myös juttu julkisesta osasta: Aarnio: Sain 447 000 euroa kuolleelta liikemieheltä

Myöhemmässä julkisessa osassa syyttäjä Mikko Männikkö epäili Aarnion auttaneen liikemiestä parittamisessa.

– Olin katsomassa näitä tapaamisia, jossa tavattiin arabiliikemiehiä tietämättä mistä puhuttiin. En koe olleeni parittajana, Aarnio vastasi.